สวัสดีค่ะ เมื่อวานลูกสาวอายุ1ขวบ1เดือน ได้ปีนขึ้นไปเล่นมอเตอร์ไซต์หลังจากนั้นได้พลาดล้มหน้ากระแทกพื้น ปากแตก เเละหน้าถลอกเล็กน้อย จากนั้นตกกลางคืนลูกได้อาเจียน1ครั้ง พอเช้าก็อาเจียนอีก1ครั้ง ลูกสาวไม่มีอาการใดๆเลยค่ะ เล่นซนได้ปกติ ไม่ซึม เลยอยากทราบว่าที่อาเจียนเกิดจากสาเหตุที่พลาดล้มหรือไม่คะ ควรพาไปพบเเพทย์ไหม ขอบค่ะ
สวัสดีค่ะ งาน,การที่เด็กอายุ 1 ขวบ 1 เดือน เกิดอุบัติเหตุล้ม หน้ากระแทกกับพื้น หากน้องไม่ได้มีการสลบ หรือหมดสติไปชั่วครู่ ก็ไม่น่ามีการบาดเจ็บต่อศีรษะที่รุนแรงค่ะสำหรับอาการอาเจียน อาจเกิดจากการที่น้องมีอาการเวียนหัวจากอุบัติเหตุ หรืออาจเกิดจากการทานอาหารมากไป หรือทานอาหารที่ย่อยยาก หรือเกิดอาหารเป็นพิษก็ได้ ทั้งนี้ หากยังไม่มีอาการอื่นๆ เช่น ซึมลง แขนขาเกร็ง ชัก เป็นต้น ก็ไม่น่าเกิดจากมีสมองฟกช้ำหรือเลือดออกในสมอง ดังนั้น หากน้องยังสามารถทานอาหารได้ตามปกติ เล่นได้ปกติ ก็ไม่น่าอันตรายอะไรค่ะ แนะนำควรสังเกตอาการไปก่อน แต่หากน้องยังคงมีอาเจียนต่ออีก หรือมีอาการผิดปกติอื่นๆ เพิ่ม ก็ควรรีบพาน้องไปพบแพทย์ค่ะสำหรับแผลปากแตก และแผลถลอก ในช่วงแรกควรฟอกด้วยสบู่ให้สะอาด หลังจากนั้นก็ควรใช้น้ำเกลือเช็ดบ่อยๆ สำหรับแผลถลอกที่หน้า ก็ควรระวังอย่าให้โดนน้ำจนกว่าจะหายค่ะ แต่หากแผลถลอกมีขนาดกว้าง หรือแผลปากแตกมีขนาดลึก แนะนำควรพาไปพบแพทย์เพื่อให้ดูแลบาดแผลให้ค่ะ